ยกมือให้ดูหน่อยสิครับ คุณคนไหนที่มีหุ่นยนต์ที่บ้านบ้าง
มีไม่กี่คนนะครับ
โอเค และคนที่ยกมือน่ะ
ถ้าไม่รวมเจ้าหุ่นเครื่องดูดฝุ่น มีกี่คนครับที่มีหุ่นยนต์ที่บ้าน
คน สองคน
โอเคครับ
นั่นคือปัญหาที่เราพยายามจะแก้ที่ โรโมทีฟ
ที่ซึ่งผมและเพื่อนสติเฟื่องอีก 20 คนที่ โรโมทีฟ กำลังง่วนอยู่กับการแก้ไข
เราต้องการสร้างหุ่นยนต์ที่ใครก็ใช้ได้
ไม่ว่าคุณจะอายุเท่าไร
และเมื่อลองดู มันกลายเป็นเรื่องที่แก้ยากมากๆ
เพราะคุณต้องสร้างหุ่นตัวเล็กที่พกพาได้
ซึ่งไม่เพียงแค่จะต้องราคาถูก
แต่มันจะต้องเป็นบางสิ่ง
ที่คนต้องการนำกลับบ้าน และปล่อยมันไว้กับเด็กๆ
หุ่นนี่จะต้องไม่น่าขยะแขยง หรือ พิลึก
มันต้องดูเป็นมิตรและน่ารัก
มาพบกับ โรโม กันครับ
โรโม เป็นหุ่นที่ใช้อุปกรณ์ที่คุณรู้จักดีและรักมัน
ไอโฟนของคุณ เป็น สมอง
และด้วยการใช้พลังของตัวประมวลผลในไอโฟน (iPhone)
เราสามารถสร้างหุ่นยนต์ที่มีไวไฟ (wi-fi)
และ มองเห็นได้แบบคอมพิวเตอร์ ด้วยราคา 150 เหรียญ
ซึ่งก็คือราคาประมาณ 1% ของหุ่นชนิดนี้ในอดีต
เมื่อโรโมตื่น มันจะอยู่ในโหมดสิ่งมีชีวิต
มันใช้กล้องวิดีโอในไอโฟนเพื่อจับหน้าของผม
ถ้าผมหลบกล้อง มันก็จะตาม
มันคอยจับตาดูผมอยู่
ถ้าผมมาทางนี้ มันจะหันตามผมมา
ถ้าผมมาทางนี้ (เสียงหัวเราะ)
มันฉลาดครับ
และถ้าผมเข้าใกล้มันมากเกินไป
มันจะกลัวเหมือนๆ กับสิ่งมีชีวิตอื่นๆ
ในหลายๆมุมมอง โรโมเหมือนกับสัตว์เลี้ยงที่มีชีวิตจิตใจของมันเอง
ขอบใจ เจ้าตัวเล็ก
(เสียงจาม)
ขวัญเอ๋ยขวัญมา
และถ้าคุณต้องการสำรวจโลก อ้าว .. โรโมเหนื่อยแล้ว
ถ้าคุณต้องการสำรวจโลกกับโรโม
คุณสามารถเอามันไปต่อกับอุปกรณ์อื่นที่ใช้ iOS ได้
เช่น นี่คือไอแพด (iPad)
และโรโมจะส่งวิดีโอไปเล่นในเครื่องนี้
แล้วผมก็จะได้เห็นในสิ่งที่โรโมเห็น
และจะได้เห็นโลกจากมุมมองของหุ่นยนต์
ตอนนี้มันเป็นแอพ ที่แจกฟรีบนแอพสโตร์ (app store)
ถ้าใครซักคนในพวกคุณมีแอพนี้ในโทรศัพท์
เราจะสามารถควบคุมการทำงานของหุ่นร่วมกัน และเล่นด้วยกันได้
ผมจะแสดงให้คุณเห็นอย่างเร็วๆ
โรโม เขากำลังส่งวิดีโอมาแสดงผล
ดังนั้นคุณจะได้เห็นผม และผู้ชม TED ทั้งหมด
ถ้าผมไปอยู่ข้างหน้าโรโมตรงนี้
และถ้าผมต้องการควบคุมมัน ผมก็แค่ขับ
ผมสามารถขับมันไปรอบๆ
และถ่ายรูปคุณไว้
ผมอยากได้ภาพผู้ชมราว 1,500 คนของ TED มานานแล้ว
งั้นผมจะกดถ่ายภาพ
และในขณะเดียวกันก็ลองลากมันบนไอแพด
ผมสามารถปรับมุมกล้องของอุปกรณ์
และนี่คือภาพของพวกคุณจากตาของโรโม
และสุดท้าย เพราะโรโมเป็นส่วนขยายของผม
ผมสามารถแสดงออกผ่านอารมณ์ของเขา
ผมสามารถเข้าไป และบอกเราให้ทำให้โรโมตื่นเต้นได้
แต่สิ่งที่สำคัญที่สุดเกี่ยวกับโรโม
คือ เราต้องการสร้างบางสิ่งที่เป็นธรรมชาติมากๆ
คุณไม่จำเป็นต้องสอนใครให้ขับโรโม
ที่จริง ใครต้องการลองขับหุ่นยนต์บ้างครับ
โอเค เจ๋งเป้ง
นี่เลยครับ
ขอบคุณมาก สก็อตต์
และที่เจ๋งไปกว่านั้นก็คือ คุณไม่จำเป็นจะต้อง
อยู่ในจุดเดียวกับหุ่น เพื่อที่จะควบคุมมัน
มันจะส่งข้อมูลภาพและเสียงไป-กลับ
ระหว่างอุปกรณ์ใดๆ สองเครื่องก็ได้
คุณสามารถล็อกอินเข้าเบราว์เซอร์ (browser)
และมันจะคล้ายๆกับ สไกป์ (Skype) ติดล้อ
เราเคยพูดถึงการปรากฏตัวทางไกล (telepresence)
และนี่คือตัวอย่างจริง ที่เจ๋งมากๆ
ยกตัวอย่างเช่น คุณสามารถจินตนาการถึง เด็กหญิงแปดขวบที่มีไอโฟน
และแม่ของเธอซื้อหุ่นยนต์ให้
เด็กผู้หญิงคนนั้น สามารถเอาไอโฟนของเธอใส่ไปที่หุ่น
ส่งอีเมล์หาคุณย่า ซึ่งอยู่ในอีกฟากหนึ่งของประเทศ
คุณย่าสามารถเข้าใช้งานหุ่น และเล่นซ่อนหากับหลานของเธอได้
เป็นเวลาสิบห้านาทีทุกๆคืน
ในขณะที่ เธออาจมีโอกาสเจอหน้าหลานจริงๆ แค่ปีละครั้งสองครั้งเท่านั้น
ขอบคุณครับ สก็อตต์
(เสียงปรบมือ)
นั่นคือเรื่องเจ๋งๆสองสามเรื่องที่โรโมทำได้ในวันนี้
แต่ผมอยากจะจบการบรรยายลง ด้วยการพูดถึงสิ่งที่เรากำลังจะทำในอนาคต
ที่จริงนี่เป็นบางอย่างที่หนึ่งในวิศวกรของเรา ดอม ได้ทำขึ้นในช่วงสุดสัปดาห์
มันสร้างขึ้นบนแพลตฟอร์มเสรีของกูเกิล ที่ชื่อว่าบล็อคลี่ (Blockly)
มันอนุญาตให้คุณลากชุดคำที่มีความหมายมาวาง
แล้วสร้างการกระทำของหุ่นยนต์ที่คุณต้องการ
คุณไม่จำเป็นต้องรู้ว่าจะเขียนโปรแกรม ควบคุมพฤติกรรมของโรโมอย่างไร
และจริงแล้ว คุณสามารถสร้างพฤติกรรมเหล่านี้ได้ในเบราว์เซอร์
ซึ่งก็คือสิ่งที่คุณเห็นโรโมทำทางซ้ายมือนี่
และถ้าคุณมีบางอย่างที่ชอบ
คุณสามารถที่จะดาวน์โหลดไปไว้ที่หุ่นของคุณ และให้มันทำจริงๆ
สั่งโปรแกรมทำงาานได้ในโลกจริง
และถ้าคุณมีบางอย่างที่คุณออกจะภูมิใจ
คุณสามารถแบ่งมันให้กับคนอื่นๆทุกคน ที่เป็นเจ้าของหุ่นนี้ในโลก
ดังนั้นหุ่นทุกตัวที่มีไวไฟนี้ สามารถเรียนรู้ได้จากกันและกัน
เหตุผลที่เรามุ่งมั่นที่จะสร้างหุ่นยนต์ที่ทุกคนสอนมันได้
ก็คือเราคิดว่า กรณีใช้งานที่น่าสนใจที่สุด ในหุ่นยนต์ส่วนตัว เป็นเรื่องปัจเจก
มันเปลี่ยนไปแล้วแต่คน
ดังนั้นเราคิดว่าถ้าคุณจะมีหุ่นยนต์ไว้ที่บ้าน
หุ่นนั้นควรจะมีการแสดงลักษะ ซึ่งเป็นไปตามจินตนาการของคุณ
ผมอยากที่จะบอกคุณได้ว่า อนาคตของหุ่นยนต์ส่วนตัวนั้นเป็นอย่างไร
แต่ด้วยความจริงใจ ผมเองก็ไม่อาจรู้ได้
แต่สิ่งที่เรารู้ก็คือ มันไม่ใช่เรื่องในอีก 10 ปี หรือต้องใช้เงินอีก 10 ล้านเหรียญ
หรือต้องมีหุ่นยักษ์อีกซักตัวหนึ่ง
อนาคตของหุ่นยนต์ส่วนตัว เกิดขึ้นแล้วในวันนี้
และมันจะขึ้นอยู่กับหุ่นเล็กๆที่คล่องตัว อย่างเช่น โรโม
และ ความสร้างสรรค์ของมนุษย์เช่นพวกคุณ
ดังนั้น เราแทบจะรอไม่ได้ที่จะให้ทุกคนมีหุ่นยนต์
และ แทบจะรอไม่ได้ที่จะได้เห็นสิ่งที่คุณจะสร้างขึ้นมา
ขอบคุณครับ
(เสียงปรบมือ)